  Виталий Пронин 21-тӥ октябре Алтай улосысь Барнаул городын ӧсъёссэ вӧлъялоз Россиысь гуртъёсысь егитъёслэн 3-тӥ слётсы. Отын бадӟым саклык висъяськоз куинь удыслы: гуртын бизнесэз, туризмез радъян, туала гуртлэсь социальной удыссэ азинтон. Та ӧръёсъя егитъёслы тодон-валан сётозы Россиысь нимо-дано экономистъёс, ужбергатӥсьёс, гурт удысъя пӧртэм специалистъёс.Удмурт шаерысь нылъёс-пиос но палэнэ медаз кыле вал такем тунсыко ужрадлэсь. Соин валче Егитъёсын ужанъя министерство вазиське республикамылэн пӧртэм сэрегъёсаз улӥсь егитъёслы: оло, кин ке мылкыд кароз слётэ пыриськыны? Та ужрад сярысь пыр-почгес ивор шедьтыны быгатоды министерстволэн сайтысьтыз.Елена Тугашова. Теги: Егитъёс  